S-188/2017

Mál þetta, sem dómtekið var 28. júní sl., höfðaði lögreglustjórinn á höfuðborgarsvæðinu með ákæru 23. maí 2017 á hendur ákærðu, K-kvk-þgf S-kvk-þgf A-kvk-þgf, kt. [...], [...], [...], og K-kvk-þgf Þ-kvk-þgf E-kvk-þgf, kt. [...], [...], [...];

„fyrir eftirtalin brot:

I

Gegn ákærðu báðum fyrir þjófnað, með því að hafa aðfaranótt sunnudagsins 16. október 2016, í félagi við tvo ónafngreinda aðila, brotist inn í Austurbæjarapótek að Ögurhvarfi 3 í Kópavogi ... og stolið þaðan lyfjum að áætluðu verðmæti kr. 350.000 og sjóðsskúffu sem innihélt reiðufé að óþekktri upphæð.

Telst brot þetta varða við 244. gr. almennra hegningarlaga nr. 19/1940.

II

Gegn ákærðu K-kvk-þgf Þ-kvk-þgf fyrir þjófnað, með því að hafa föstudaginn 11. nóvember 2016 í verslun Krónunnar, Skógarlind 2, Kópavogi, stolið tveimur hangilærum, samtals að verðmæti kr. 18.563.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmdar til refsingar og til greiðslu alls sakarkostnaðar.“

Með ákæru 21. nóvember 2017 höfðaði lögreglustjórinn á höfuðborgarsvæðinu sakamál, sem fékk málsnúmerið S-425/2017 hér fyrir dómi, gegn ákærðu K-kvk-þgf Þ-kvk-þgf;

„fyrir umferðarlagabrot, með því að hafa að morgni sunnudagsins 30. júlí 2017 ekið bifreiðinni [...], óhæf til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 220 ng/ml, metýlfenídat 25 ng/ml, tetrahýdrókannabínól 1,1 ng/ml, alprazólam 10 ng/ml og diazepam 55 ng/ml), um Valahjalla við verslunina Iceland í Kópavogi, þar sem lögregla hafði afskipti af henni þar sem hún lagði í bifreiðastæði framan við verslunina er hún varð vör við lögreglu.

Telst þetta varða við 2. mgr. 44. gr. og 2 mgr. 45. gr. a, allt sbr. 1. mgr. 100. gr. umferðalaga nr. 50/1987, með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. nefndra umferðarlaga.“

Mál nr. S-425/2017 var þingfest og sameinað máli þessu í þinghaldi 28. júní 2018.

Ákærðu krefjast þess í málinu að þeim verði gerð sú vægasta refsing sem lög leyfa. Þá krefjast verjendur ákærðu þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála. Að framkomnum játningum ákærðu var málið tekið til dóms í þinghaldi 28. júní sl. án frekari sönnunarfærslu. Hafði sækjanda og verjendum ákærðu þá verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Samkvæmt framansögðu hafa ákærðu báðar skýlaust játað sök. Að mati dómsins samrýmist játning ákærðu framlögðum gögnum. Brot ákærðu teljast því sönnuð og eru þau réttilega heimfærð til refsiákvæða í ákærum.

Sakaferill ákærðu K-kvk-ef S-kvk-ef hefur ekki áhrif á ákvörðun refsingar hennar. Horfir skýlaus játning ákærðu henni til málsbóta. Samkvæmt því og að broti ákærðu virtu þykir refsing hennar hæfilega ákveðin fangelsi í 30 daga. Eftir atvikum þykir rétt að fresta fullnustu refsingar ákærðu og skal hún falla niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. almennra hegningarlaga nr. 19/1940.

Sakaferill ákærðu K-kvk-ef Þ-kvk-ef hefur ekki áhrif á ákvörðun refsingar hennar. Horfir skýlaus játning ákærðu henni til málsbóta. Samkvæmt því og að brotum ákærðu virtum þykir refsing hennar hæfilega ákveðin, eftir fyrirmælum 77. gr. almennra hegningarlaga, fangelsi í tvo mánuði. Eftir atvikum þykir mega að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. almennra hegningarlaga.

Þá verður ákærða K-kvk-nf Þ-kvk-nf, svo sem krafist er í ákæru og samkvæmt 101. og 102. gr. umferðarlaga nr. 50/1987, jafnframt svipt ökurétti í tólf mánuði frá birtingu dóms þessa að telja.

Með vísan til sakfellingar ákærðu K-kvk-ef S-kvk-ef, sbr. 1. mgr. 235. gr. laga nr. 88/2008 um meðferð sakamála, verður henni gert að greiða þóknun skipaðs verjanda síns, S-kk-ef K-kk-ef K-kk-ef lögmanns, sem með hliðsjón af tímaskýrslu lögmannsins og að gættu umfangi málsins þykir hæfilega ákveðin svo sem í dómsorði greinir.

Með sömu rökum og að ofan greinir verður ákærðu K-kvk-þgf Þ-kvk-þgf gert að greiða þóknun skipaðs verjanda síns, K-kk-ef S-kk-ef lögmanns, sem með hliðsjón af umfangi málsins þykir hæfilega ákveðin svo sem í dómsorði greinir. Ákærða verður einnig dæmd til að greiða tilfallinn sakarkostnað vegna umferðarlagabrota hennar samkvæmt framlögðu sakarkostnaðaryfirliti lögreglustjóra, samtals 207.791 krónu.

Dóm þennan kveður upp K-kk-nf H-kk-nf héraðsdómari.

D Ó M S O R Ð:

Ákærða K-kvk-nf Þ-kvk-nf E-kvk-nf sæti fangelsi í tvo mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. almennra hegningarlaga nr. 19/1940.

Ákærða K-kvk-nf S-kvk-nf A-kvk-nf sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærða almennt skilorð 57. gr. almennra hegningarlaga.

Ákærða K-kvk-nf Þ-kvk-nf er svipt ökurétti í 12 mánuði frá birtingu dóms þessa að telja.

Ákærða K-kvk-nf Þ-kvk-nf greiði 376.431 krónu í sakarkostnað, þar með talda þóknun skipaðs verjanda síns, K-kk-ef S-kk-ef lögmanns, 168.640 krónur að virðisaukaskatti meðtöldum.

Ákærða K-kvk-nf S-kvk-nf greiði þóknun skipaðs verjanda síns, S-kk-ef K-kk-ef K-kk-ef lögmanns, 379.440 krónur að virðisaukaskatti meðtöldum.

K-kk-nf H-kk-nf